da da en sv en da en da en en da en da en da en da en da en en en en en en en da da en da da en en da en en en nb
29-09-09 - PuchKlub.dk på besøg i Graz - din knallerts fødeby i Østrig
PuchKlub.dk har i week-enden fra den 24. til den 27, september 2009 besøgt Johann Puch Museum i Graz.
Det var en 'hård' tur på mere end 3.000 km. - men en enestående oplevelse!
Vi startede hjemover søndag eftermiddag kl. 13.30 og kørte i ét stræk hjem. Vi ankom til Fredericia kl. 03:20 mandag morgen - trætte; men en kæmpe oplevelse rigere. Nu skal vi lige ovenpå igen efter stradbasserne.
I den nærmeste fremtid kommer der både artikler og billeder fra turen ud på hjemmesiden.
Vi har i denne week-end oplevet utrolig meget, på den mere end 3.000 km. lange tur til Østrig, hvor vi først var på besøg hos Puch Wieser. Vi fik udtrykkelig besked af Manuel fra Puch Wieser på, at hilse alle medlemmer i PuchKlub.dk
Manuel er imponeret over alle de bestillinger, der kommer fra medlemmerne i PuchKlub.dk
Da vi fredag morgen havde sagt godmorgen til Manuel, så sagde han pludselig:
"Der er i øvrigt et medlem, der har bestilt nogle varer - vil I tage dem med hjem til ham? Han har skrevet til mig, at I ville komme og hente dem!"
I den nærmeste fremtid kommer der selvfølgelig artikler - og en frygtelig masse billeder, fra start til slut; men vi skal lige komme os over stradbasserne og den lange køretur først.
Museet har i anledning af jubilæumet fået fremstillet nogle specielle PUCH-nøgleringe og T-shirts. Vi ved endnu ikke, om vi får tilsendt nogle T-Shirts; men nøgleringene har vi.
Vi fik 10 stk. nøgleringe med hjem, som nu er til salg til medlemmer i PuchKlub.dk
De er ikke just billige; men specielle, da der ikke er fremstillet særlig mange af dem.
Nøgleringene er udsolgt. Vi får måske flere på et tidspunt, som vi giver besked om via nyhedsbrevet.